الالهه التايتان او الجبابرة , معروفين برضه باسم الالهة القديمه (باليونانى القديم: Τiτάν) حسب الميثولوچى اليونانى كانوا عرق من الآلهة اللى حكموا الارض فى العصر الدهبى الاسطورى ، و كانوا موجودين قبل الالهه الاولمبية اللى كانوا بيعيشوا فى جبل اوليبموس. اختلفت الاساطير القديمة فى وصفهم باختلاف الفترة الزمنية والمنطقة اللى طلعت منها الاسطوره, بس فى اغلب الاوقات كانوا بيتصوروا على انهم تجسيد للقوى الطبيعيه و مظاهرها المختلفه.إلا أنهم كانوا يعدون فى غالبية الأوقات تجسيدات لقوى الطبيعة ومظاهرها المختلفة. الميثولوچى اليونانى بيقول ان اورانوس كان الحاكم الاصلى و كبير الالهة التايتان, مكنش من العرق دا بس كان الهه بدائى و كان مشهور بشره و بطغيانه و حبس ولاد الالهة جايا (مراته) اللى من ولاد السيكلوب , فى مناطق مخفيه و متفرقه فى الارض. دا خلى جايا تغضب جامد و تحرض اولادهم عليه و خصوصا ما شره و طغيانه كان مالى الدنيا, بس كل الالهة التايتان كانوا خايفيين من اورانوس , معادا كرونوس اصغر الالهة و قام و قتله و اخد مكانه فى حكم التايتان , بس قبل ما يموت اورانوس قاله ان واحد من اولاده حيقوم و يقتله و ياخد مكانه فى الحكم زى ما عمل معاه.